
REFERAT
 Strategia Naţionala de Gestionare a Deşeurilor  şi  Planul Naţional de Gestiune a Deşeurilor, aprobate prin HG nr. 1470/2004,  constituie instrumentele prin care se asigură implementarea în România a politicii Uniunii Europene în domeniul deşeurilor şi asigură  constituirea unui sistem durabil de gestionare a deşeurilor în România.
Priorităţile de gestionare a deşeurilor în România, definite şi stabilite în Strategia Naţională de Gestiune a Deşeurilor, sunt:

· prevenirea apariţiei -  de deşeuri prin aplicarea „tehnologiilor curate” în activităţile care  generează deşeuri;
· reducerea cantităţilor – prin aplicarea celor mai bune practici în fiecare domeniu de activitate generator de deşeuri;
· valorificarea – prin refolosire, reciclare materială şi recuperarea energiei;
· eliminarea – prin incinerare şi depozitare.
Obiectivul general al Strategiei Naţionale de Gestionare a Deşeurilor este dezvoltarea unui sistem integrat de gestionare a deşeurilor eficient din punct de vedere economic şi care să asigure protecţia sănătăţii populaţiei şi a mediului.
 Pentru realizarea acestui obiectiv, Consiliul Local al municipiului Timişoara s-a asociat cu Consiliul Judeţean Timiş pentru realizarea proiectului „ Sistem integrat de gestiune a deşeurilor menajere în judeţul Timiş”, prin care se va realiza un depozit controlat, zonal de deşeuri nepericuloase în judeţul Timiş, la Ghizela – Şanoviţa,  proiect care include şi realizarea unei Staţii de transfer de deşeuri nepericuloase Timişoara.
Operatorul de servicii publice de salubrizare, SC RETIM SA, urmează să realizeze  o Staţie modernă de sortare de mare capacitate, în care să sorteze pe categorii materialele reciclabile, în vederea valorificării ca materii prime secundare şi reintroducerea acestora în circuitul economic.
În vederea îndeplinirii obligaţiile ce revin autorităţilor administraţiei publice locale în implementarea Strategiei şi Planului Naţional de Gestiune a Deşeurilor, pentru realizarea unei  platforme tehnologice pentru gestiunea deşeurilor în municipiul Timişoara, platformă care va cuprinde:

· Staţia de sortare a deşeurilor reciclabile;
· Staţia de transfer deşeuri nepericuloase care se vor transporta la depozitul de deşeuri amplasat pe teritoriul comunei Ghizela – Şanoviţa;
·  Staţie pentru reciclarea  deşeurilor rezultate din construcţii şi demolări;

·  Loc pentru depozitarea autovehiculelor abandonate şi fără stăpân din municipiul Timişoara
· Alte facilităţi,

- propunem:

-  trecerea suprafeţei de 10,235 ha înscrisă în CF. nr. 3856 Chişoda, cu nr. topo 695/1/1, în suprafaţă de 40.681 mp, nr. topo 694/1/1 în suprafaţă de 21.696 mp nr. topo 694/1/2, în suprafaţă de 8.255 mp, nr. topo 695/1/2, în suprafaţă de 31.722 mp, din domeniul public al municipiului Timişoara în domeniul privat al acestuia în vederea realizării unei platforme tehnologice de gestionare a deşeurilor municipiul Timişoara.
-  unificarea parcelelor cu nr. topo 695/1/1, în suprafaţă de 40.681 mp, nr. topo 694/1/1, în suprafaţă de 21.696 mp, nr. topo 694/1/2, în suprafaţă de 8.255 mp, nr. topo 695/1/2, în suprafaţă de 31.722 mp, rezultând nr. topo 694/1/1; 694/1/2;695/1/1;695/1/2 în suprafaţă de 102.354 mp, din domeniul public al municipiului Timişoara, conform Planului de amplasament  şi delimitare a imobilului cu propunerea de unificare, care face parte integrantă din prezenta hotărâre;

- dezmembrarea terenului cu nr. topo 694/1/1; 694/1/2;695/1/1; 695/1/2 în suprafaţă de 102354 mp, astfel:

a) parcela cu nr. topo 694/1/1;694/1/2;695/1/1;695/1/2/4 înscrisă în CF. nr. 3865 - Chişoda  cu suprafaţa de 25.000 mp din domeniul public al municipiului Timişoara  pentru realizarea staţiei de sortare a deşeurilor reciclabile;

b) parcela cu nr. topo 694/1/1;694/1/2;695/1/1;695/1/2/3 înscrisă în CF. nr. 3865 - Chişoda cu suprafaţa de 27.354 mp din domeniul public al municipiului Timişoara  pentru realizarea staţiei de transfer a deşeurilor nepericuloase care se vor transporta la depozitul de deşeuri amplasat pe teritoriul comunei Ghizela – Şanoviţa;

c) parcela cu nr. topo 694/1/1;694/1/2;695/1/1;695/1/2/1 înscrisă în CF. nr. 3865 - Chişoda cu suprafaţa de 30.000 mp din domeniul public al municipiului Timişoara  pentru realizarea unei staţii de reciclare a deşeurilor din construcţii şi demolări şi a unui spaţiu pentru depozitarea autovehiculelor abandonate şi fără stăpân din municipiul Timişoara;

d) parcela cu nr. topo 694/1/1;694/1/2;695/1/1;695/1/2/2 înscrisă în CF. nr. 3865 - Chişoda cu suprafaţa de 20.000 mp din domeniul public al municipiului Timişoara  pentru realizarea altor facilităţi necesare gestionării deşeurilor generate în municipiul Timişoara.   

